अनुमान लगाया जा सकता है कि संविधान सभा २ का आंतरिक माहौल भी कमोवेश वैसा ही रहा होगा । वैसे संविधान सभा का नाटक अपने चरम उत्कर्ष पर पहुँचा हुआ सारे संसार को तब दिखा, जब प्रमुख दल के नेताओं ने संविधान के विषय वस्तु पर प्रकाश डाला और मसौदा समिति के सभापति ने चंद मिनटों में पूरे संविधान सभा के समक्ष अपना जबाब भी प्रस्तुत कर दिया । उसके बाद यांत्रिक तरीके से सभाध्यक्ष ने संविधान की एक–एक धारा को पारित भी करा लिया । लेकिन मधेशी सभासद तबतक सड़कों और नाकाओं पर पहँच चुके थे । संविधान सभा २ में मधेशियों को दर किनार कर तीन प्रमुख दलों ने अपनी इच्छानुकूल का संविधान तो बनाया लिया लेकिन उनके अनुमान के विपरीत मधेश का अनिश्चित आंदोलन और नाकाबंदी उनके सिर आ पड़ा है । लोकतांत्रिक और गणतांत्रिक युग में जब राजनीति अपारदर्शी और सहमतीय नियम और कानून के विपरीत होती है तो परिणाम भी अप्रत्याशित और नाटकीय ही होते हैं ।